Need lennukid, jah... Algul mõtled jah, et kuidas siis nii? Mina istun siin selles ilgelt suures ja raskes riistapuus, ja minu all pole kilomeetrite sügavuses mitte midagi... Annab ikka kukkuda, või mis? Aga siis hakkad mõtlema, et ega ikka see asi päriselt nii ka ei ole, et mitte midagi ei ole. Õhk ju on. Ja selle õhu peal see riistapuu ju ujubki. Ja  liigub edasi, kui hoog sees on. Isegi kui ta "seisma" jääks, st kui kõik mootorid korraga seisma jääksid, isegi siis ei jääks ta paigale ju, vaid liugleks õhu lainetes edasi. Väga rahulikult.